Arthur Wellesley, Duke Wellington Pertama

Fil Marsyal Arthur Wellesley, Duke Wellington Pertama, KG, GCB, GCH, PC, FRS
(1 Mei 1769 – 14 September 1852),  ialah seorang askar dan negarawan British, kelahiran Ireland daripada sebuah keluarga Inggeris-Ireland, dan seorang daripada tokoh tentera dan politik terkemuka dalam abad ke-19.  Beliau sering dirujuk sebagai "Duke Wellington",  mahupun selepas kematiannya, walaupun terdapat penyandang-penyandang gelaran Duke Wellington selepas beliau.

Wellesley menonjol sebagai seorang jeneral semasa kempen Semenanjung, sebahagian daripada kempen Peperangan Napoleon, dan dinaikkan ke pangkat Fil Marsyal selepas mengetuai angkatan bersekutu dalam mengalahkan pihak Perancis dalam Pertempuran Vitoria dalam tahun 1813.  Berikutan pembuangan negeri Napoleon dalam tahun 1814, beliau berkhidmat sebagai duta ke Perancis dan dianugerahkan dengan sebuah duci yang membawa kepada gelaran "Duke". Dalam waktu Seratus Hari (atau Seratus Hari Napoleon) dalam tahun 1815, beliau mengetuai tentera bersekutu yang bersama-sama Tentera Darat Prusia di bawah Fil Marsyal Blücher, menewaskan Napoleon dalam Pertempuran Waterloo.  Rekod pertempuran Wellesley amat terpuji dan beliau pada akhirnya terlibat dalam 60 pertempuran sepanjang kerjaya tenteranya.

Ibu kota negara New Zealand iaitu Wellington dinamakan sempena beliau.

Baton-baton Fil Marsyal Duke Wellington

Duke Wellington memiliki banyak gelaran dan anugerah termasuk pangkat  Fil Marsyal atau setaraf dengannya dalam lapan angkatan tentera negara. Setiap negara menyediakan beliau dengan satu baton sebagai simbol pangkatnya. Baton-baton yang ada telah dipamerkan di Apsley House London iaitu kediaman lama Duke Wellington.

Pangkat tentera
Pada hari pengkebumian Wellington pangkat-pangkat tenteranya telah dinyatakan sebagai:
 Fil Marsyal dan Panglima Besar Angkatan Baginda Ratu (Tentera Darat British) 
 Fil Marsyal Tentera Darat Austria
 Fil Marsyal Tentera Darat Hanover
 Fil Marsyal Tentera Darat Belanda
 Marsyal Jeneral Tentera Darat Portugis
 Fil Marsyal Tentera Darat Prusia
 Fil Marsyal Tentera Darat Rusia
 Kapten Jeneral Tentera Darat Sepanyol

Nota

Rujukan 

 Freeman's Journal and Daily Commercial Advertiser (1830). Dublin, Ireland.

Bacaan lanjut

Pautan luar 

 
 Duke of Wellington's Regiment - West Riding
 The Wellington Papers Database at the University of Southampton
 
 Images of political cartoons featuring the Duke of Wellington
 Duke of Wellington At Find A Grave
 More about Arthur Wellesley, Duke of Wellington on the Downing Street website 
 
 
 Wellington's First Campaign on Waterloo200
 
 

Kelahiran 1769
Kematian 1852
Tokoh Perang Napoleon
Orang Inggeris
Orang Ireland
Perdana Menteri United Kingdom
Fil marsyal British
Tentera British